
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1405 


17 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των ΔΥ1α/20965/15.12.1997 Ο.Ε. 
(Φ.Ε.Κ. 1148/24.12.1997/τ.Β') και Δ1α/8328/ 
20.7.1998 (Φ.Ε.Κ. 813/6.8.1998/τ. Β') αποφάσεων, 
σχετικά με συγκρότηση και τροποποίηση Συμ¬ 
βουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) του 3ου Συγκροτήματος 
Νοσ/μείωντου Νομού Αττικής, για τις ειδικότητες 
της Αγγειοχειρουργικής, Αιματολογίας... Ψυχια¬ 


τρικής και Ωτορινορυγγολογίας. 1 

Τροποποίηση διατάξεων Απόφασης Κανονισμού Φε¬ 
στιβάλ Ελληνικού Κινηματογράφου. 2 

Προσθήκη τμημάτων, πνευστών, και μονωδίας, στην 
«Εράτειο Μουσική Σχολή», και τμήματος πνευ¬ 
στών, στο παρ/μα της, στα Πετράλωνα». 3 

Έγκριση μεταστέγασης του «Ωδείου Γιάννη Μπουχα- 

λάκη». 4 

Τροποποίηση του Οργανισμού Εσωτερικής Υπηρε¬ 
σίας της Κοινότητας Πεντέλης. 5 

Σύσταση ιδίου Νομικού Προσώπου στην κοιν. Μαγού¬ 
λας Αττικής με την επωνυμία «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΚΟΙΝΟΤΗΤΑΣ ΜΑΓΟΥΛΑΣ». 6 

Σύσταση Επιτροπών άρθρου 7 Ν. 2839/2000. 7 

Τροποποίηση συστατικής πράξης της Αμιγούς Επιχεί¬ 
ρησης Τουριστικής και Οικονομικής Ανάπτυξης Δή¬ 
μου Ευρωπού. 8 

Σύσταση ίδιου Δημοτικού Νομικού Προσώπου με την 
επωνυμία «Κέντρο Ανοικτής Προστασίας Ηλικιωμέ¬ 
νων (ΚΑΠΗ) στο Δημοτικό Διαμέρισμα Κ. Αρχανών 

του Δήμου Αρχανών. 9 

Σύσταση ίδιου Δημοτικού Νομικού Προσώπου με την 
επωνυμία «Β' Κέντρο Ανοικτής Προστασίας Ηλικιω¬ 
μένων (ΚΑΠΗ) στο Δήμο Γοργολαΐνη». 10 

Μεταβίβαση κοινοχρήστων εκτάσεων. 11 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Βατάλη Μαρία του Λεωνί¬ 
δα. 12 


ΑΠΟΦΑΣΕΙ Σ 

Αριθ. ΔΥΙδ/19534 (1) 

Τροποποίηση των ΔΥ1α/20965/15.12.1997 Ο.Ε. (Φ.Ε.Κ. 
1148/24.12.1997/τ.Β') και Δ1α/8328/20.7.1998 (Φ.Ε.Κ. 
813/6.8.1998/τ. Β') αποφάσεων, σχετικά με συγκρότη¬ 
ση και τροποποίηση Συμβουλίου Κρίσης και Επιλογής 
Ιατρικού και Οδοντιατρικού Προσωπικού Νοσηλευτι¬ 
κών Ιδρυμάτων (Σ.Κ.Ε.Ι.Ο.Π.Ν.Ι.) του 3ου Συγκροτή¬ 
ματος Νοσ/μείωντου Νομού Αττικής, για τις ειδικότη¬ 
τες της Αγγειοχειρουργικής, Αιματολογίας... Ψυχια¬ 
τρικής και Ωτορινορυγγολογίας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 Τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50/Τ.Α). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Τις αποφάσεις μας Δ1α/8328/20.7.98 (Φ.Ε.Κ. 
813/6.8.1998 τ.Β') και ΔΥ1α/20965/15.12.1997 Ο.Ε. 
(Φ.Ε.Κ. 1148/24.12.1997/τ.Β') όπως τροποποιήθηκε μετα¬ 
γενέστερα. 

5. Το γεγονός ότι ο Στριγγάρης Κυριάκος δεν είναι πλέ¬ 
ον ιατρός του Ε.Σ.Υ. 

6. Το γεγονός της απόλυσης λόγω νόσου, του Παληού 
Νικολάου. 

7. Το γεγονός της συνταξιοδότησης του Ντάντη Πέ¬ 
τρου. 

8. Τα 558/18.9.2000, και 604/28.9.2000 έγγραφα του 
Πανελλήνιου Ιατρικού Συλλόγου, αποφασίζουμε: 

1. Τροποποιούμε τις ανωτέρω (4) σχετικές αποφάσεις 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 3ου Συγκροτήματος 
Νοσ/μείωντου Νομού Αττικής: 

α) Στην Ειδικότητα της Ακτινοδιαγνωστικής τακτικό μέ¬ 
λος, ως Κριτή-Εισηγητή για την κρίση Δ/ντών τον Καρα- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γεώργη Παντελή, Δ/ντή στο Π.Γ.Α.Ν. Πειραιά «ΜΕΤΑΞΑ» 
σε αντικατάσταση του Στριγγάρη Κυριάκου, που επέλεξε 
την ιδιότητα του Πανεπιστημιακού. 

β) Στην Ειδικότητα της Ορθοπεδικής τακτικό μέλος, ως 
Κριτή- Εσηγητή για την κρίση Δ/ντών και Επιμελητών τον 
Βουτζούλια Σταύρο, Δ/ντή στο Π.Α.Ο.Ν. Αθηνών «Ο 
ΑΓΙΟΣ ΣΑΒΒΑΣ» σε αντικατάσταση του Παληού Νικολά¬ 
ου, που απολύθηκε. 

γ) Στην Ειδικότητα της Ρευματολογίας τακτικό μέλος, 
ως Κριτή-Εισηγητή για την κρίση Δ/ντών τον Φιλιππίδη Φί¬ 
λιππο, Δ/ντή στο Π.Γ.Ν. Αθήνας «Γ. ΓΕΝΝΗΜΑΤΑΣ», σε 
αντικατάσταση του Ντάντη Πέτρου που συνταξιοδοτήθη- 
κε, με αναπληρωτή του τον Βασιλικό Παναγιώτη, Δ/ντή 
στο Ν.Γ.Ν. Αθηνών «ΕΛΠΙΣ», σε αντικατάσταση του Φιλιπ¬ 
πίδη Φίλιππου που διορίζεται τακτικό μέλος. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2000 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. ΥΠΠΟ/ΓΝΟΣ/56807 (2) 

Τροποποίηση διατάξεων Απόφασης Κανονισμού Φεστι¬ 
βάλ Ελληνικού Κινηματογράφου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. Θ1 του άρθρου 4 του Ν. 
2557/1997 «Θεσμοί, μέτρα και δράσεις πολιτιστικής ανά¬ 
πτυξης» (ΦΕΚΑ' 271). 

2. Το αριθμ. ΥΠΠΟ/ΤΜ.ΚΙΝ/ΦΟΥ/1095/13.10.2000 έγ¬ 
γραφο του Τμήματος Κινηματογράφου με το οποίο μας 
διαβιβάσθηκε η από 8.10.2000 πρόταση του Διοικητικού 
Συμβουλίου του Φεστιβάλ Κινηματογράφου Θεσσαλονί¬ 
κης και 

3. Το γεγονός ότι από την παρούσα Απόφαση δεν προ- 
καλείται πρόσθετη δαπάνη σε βάρος του Κρατικού Προ¬ 
ϋπολογισμού του ΥΠΠΟ, αποφασίζουμε: 

Επιφέρουμε τις κατωτέρω μεταβολές στην αριθμ. ΥΠ- 
ΠΟ/ΓΝΟΣ/1330/12.1.99 ΚΥΑ «Κανονισμός Φεστιβάλ Ελ¬ 
ληνικού Κινηματογράφου» (ΦΕΚ Β' 18). 

1. Αντικαθιστούμε το άρθρο 5, ως εξής: 

5α) Ο Διευθυντής του Φεστιβάλ επιλέγει τις ταινίες που 
θα συμμετάσχουν στο Φεστιβάλ Ελληνικού Κινηματογρά¬ 
φου με τη συνδρομή τριμελούς Επιτροπής (παράγραφος 
111, εδάφιο δδ του άρθρου 4 του Ν. 2557/97), που απο- 
τελείται από ένα σκηνοθέτη, ένα τεχνικό και ένα κριτικό 
του κινηματογράφου. Χρέη Γραμματέα της Επιτροπής 
ασκεί υπάλληλος του Φεστιβάλ. 

5β) Για τον αποκλεισμό μιας ταινίας από το Φεστιβάλ, 
που κατά την κρίση του Διευθυντή και της τριμελούς Επι¬ 
τροπής δεν πληρείτις βασικές προϋποθέσεις καλλιτεχνι¬ 
κής επάρκειας, απαιτείται ομοφωνία. Ο Διευθυντής του 
Φεστιβάλ επιλέγει τις ελληνικές ταινίες που θα συμμετά¬ 
σχουν στο Διεθνές Φεστιβάλ Κινηματογράφου. 

5γ) Οι προβολές της τριμελούς Επιτροπής μπορούν να 
πραγματοποιούνται και σε κόπια εργασίας ή βιντεοκασέ¬ 
τα της ταινίας. 

5δ) Ο χώρος και η σειρά προβολής των ταινιών που επε- 


λέγησαν καθορίζεται από τον διευθυντή του Φεστιβάλ. 
Μετά την επιλογή των ταινιών από την τριμελή Επιτροπή, 
δεν είναι δυνατόν να ανακληθεί αίτηση συμμετοχής ται¬ 
νίας. 

5ε) Κατά την κατάρτηση του προγράμματος προβολών, 
δίδεται προτεραιότητα στις ταινίες των οποίων η πρώτη 
δημόσια προβολή πραγματοποιείται στα πλαίσια του Φε¬ 
στιβάλ. 

5στ) Οι ταινίες που επιλέγονται από τον Διευθυντή και 
την τριμελή Επιτροπή έχουν δικαίωμα συμμετοχής στη 
διαδικασία απονομής των Κρατικών Βραβείων Ποιότητας 
του Υπουργείου Πολιτισμού. 

2. Τροποποιούμε το άρθρο 6, ως εξής: 

6α) Η Τριμελής Επιτροπή συνεδριάζει μετά από πρό¬ 
σκληση του Διευθυντή του Φεστιβάλ. Κατά τις συνεδριά¬ 
σεις τηρούνται πρακτικά, τα πρωτότυπα των οποίων φυ¬ 
λάσσονται στα αρχεία της Γραμματείας του Φεστιβάλ, 
ενώ επικυρωμένα αντίγραφα αποστέλλονται στο Τμήμα 
Κινηματογράφου του Υπουργείου Πολιτισμού. 

6β) Στην τριμελή Επιτροπή, δεν επιτρέπεται να συμμε¬ 
τέχει μέλος της που έχει σχέση με συντελεστή της παρα¬ 
γωγής των κρινόμενων ταινιών. 

3. Οι διατάξεις του άρθρου 8, της, ως άνω, απόφασης 
παύουν να ισχύουν. 

Κατά τα λοιπά ισχύει η αριθμ. ΥΠΠΟ/ΓΝΟΣ/1330/ 
12.1.1999 (ΦΕΚ Β' 18) Κ.Υ.Α. «Κανονισμός Φεστιβάλ Ελ¬ 
ληνικού Κινηματογράφου». 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 8 Νοεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ 53124 (3) 

Προσθήκη τμημάτων, πνευστών, και μονωδίας, στην 
«Εράτειο Μουσική Σχολή», και τμήματος πνευστών, 
στο παρ/μα της, στα Πετράλωνα». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 « Κυβέρνηση και Κυβερνητικά'Οργανα». 

2. Το Π.Δ. 941/77 « Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τις αποφάσεις αριθμ. ΥΠΠΟ/ΚΑΤΕΧΝ/Δ/41728/2640/ 
1.10.91 «χορήγηση άδειας ίδρυσης και λειτουργίας Μου¬ 
σικής Σχολής, στην Μαργαρίτα Σταμπουλίδου» (ΦΕΚ 
837/Β/11.10.91), και ΥΠΠΟ/ΚΑΤΕΧΝ/Δ/28635/30.8.96 
«χορήγηση άδειας ίδρυσης και λειτουργίας παρ/τος Ερα- 
τείου Μουσικής Σχολής» (ΦΕΚ828/τ.Β'/10.9.96). 

6. Την απόφαση αριθμ. ΥΠΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. Γραμ¬ 
ματείς, Γεν. Δ/ντές και Προϊσταμένους των Δ/νσεων Τμη- 
μάτων και Γραφείων της Κ.Υ. του ΥΠΠΟ (ΦΕΚ 987/τ.Β7 
28.11.1991). 

7. Την από 20.10.2000 αίτηση μετά συνημμένα δικαιο- 
λογητικά, αποφασίζουμε: 

Συμπληρώνουμε τις αριθμ. ΥΠΠΟ/ΚΑΤΕΧΝ/Δ/41728/ 
2640/ 1.10.91 «χορήγηση άδειας ίδρυσης και λειτουρ¬ 
γίας Μουσικής Σχολής στην Μαργαρίτα Σταμπουλίδου» 
(ΦΕΚ 837/τ.Β'/11.10.91), και ΥΠΠΟ/ΚΑΤΕΧΝ/Δ/28635/ 
30.8.96 «χορήγηση άδειας ίδρυσης και λειτουργίας 
παρ/τος Ερατείου Μουσικής Σχολής» (ΦΕΚ 
828/τ.Β'/10.9.96), αποφάσεις μας και εγκρίνουμε τη λει¬ 
τουργία τμημάτων, πνευστών, μονωδίας, στην Εράτειο 
Μουσική Σχολή», και τμήματος πνευστών στο παρ/μα 
Ερατείου Μουσικής Σχολής Πετραλώνων, από το σχολι¬ 
κό έτος 2000 - 2001. 

Στην αίθουσα διδασκαλίας, δεν επιτρέπεται η φοίτηση 
περισσοτέρων των 15 σπουδαστών. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/53196 (4) 

Έγκριση μεταστέγασης του «Ωδείου 
Γιάννη Μπουχαλάκη». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ/γμα 941/77 «Περί Οργανισμού του Υπουργεί¬ 
ου Πολιτισμού». 

3. Το Β.Δ/γμαΙ 6/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/κης» 

5. Την απόφαση αριθμ. ΥΠΠΟ/ΚΑΤΕΧΝ/Δ/47167/ 
6.10.92 «χορήγηση άδειας ίδρυσης και λειτουργίας Ωδεί¬ 
ου, στα Χανιά». (ΦΕΚ 615/τ.Β/12.10.92). 

6. Την απόφαση αριθμ. ΥΠ.ΠΟ/ΓΝΌΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ» (ΦΕΚ 987/τ.Β/28.11.91). 

7. Το από 18.10.2000 Πρακτικό αυτοψίας της Δ/νσης 
Πολιτισμού, Αθλητισμού και Νεολαίας, της Νομαρχιακής 
Αυτοδιοίκησης. 

8. Την από 2.10.2000 αίτηση, με τα συνημμένα δικαιο- 
λογητικά, αποφασίζουμε: 

Εγκρίνουμε τη μεταστέγαση του Ωδείου Γ ιάννη Μπου¬ 
χαλάκη, από το κτίριο της οδού Νεάρχου 31, στο κτίριο 
επί της οδού Ελευθερίου Βενιζέλου 89, του Δήμου Χα¬ 
νιών, κατόπιν αιτήσεωςτου ιδρυτού του ανωτέρω Ωδείου. 

Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των δεκαπέντε (15)σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 


Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 2 Νοεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 46513 (5) 

Τροποποίηση του Οργανισμού Εσωτερικής Υπηρεσίας 
της Κοινότητας Πεντέλης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 134/2000 απόφαση του Κοινοτικού Συμβουλίου 
Πεντέλης περί τροποποιήσεως του Οργανισμού Εσωτε¬ 
ρικής Υπηρεσίας αυτού. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 12/20.10.2000 πρακτικό 
του, αποφασίζουμε: 

Εγκρίνουμε την 134/2000 απόφαση του Κοινοτικού 
Συμβουλίου της Κοινότητας Πεντέλης περί τροποποιήσε¬ 
ως του Οργανισμού Εσωτερικής Υπηρεσίας αυτής ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΚΟΙΝΟΤΗΤΑΣ 
ΠΕΝΤΕΛΗΣ 

ΑΡΘΡΟ 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Οι υπηρεσίες της Κοινότητας Πεντέλης οργανώνονται 
σε μία Διεύθυνση με τρία (3) τμήματα και ένα τμήμα Τε¬ 
χνικών Υπηρεσιών το οποίο υπάγεται απ’ ευθείας στον 
Πρόεδρο της Κοινότητας ως ακολούθως: 

1. ΠΡΟΕΔΡΟΣ ΚΟΙΝΟΤΗΤΑΣ 

Α Γραμματεία Προέδρου (Ιδιαίτερο Γραφείο-Γραφείο 
Δημοσίων Σχέσεων - Διεκπεραίωση αλληλογραφίας Προ¬ 
έδρου.). 

Β. Γ ραφείο Τ ύπου και Δημοσίων Σχέσεων. 

Γ. Νομική Σύμβουλος. 

Δ. Ειδικοί Σύμβουλοι-Συνεργάτες. 

Ε. Γ ραφείο Αντιπροέδρου 

ΣΤ. Γ ραφείο Κοινοτικών Συμβούλων 

2. ΔΙΕΥΘΥΝΣΗ ΔΙΟΙΚ/ΚΩΝ - ΟΙΚΟΝ/ΚΩΝ - 
ΤΕΧΝΙΚΩΝ ΥΠΗΡΕΣΙΩΝ 
Α. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Γ ραφείο Προσωπικού 

2. Γ ραφείο Αστικής κατάστασης 

3. Γ ραφείο Διοικητικής υποστήριξης-πρωτοκόλλου. 

4. Γ ραφείο λειτουργίας Κοινοτικού Συμβουλίου (θεμά¬ 
των, τήρησης πρακτικών, Επιτροπών κλ.π.). 

Β. ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γ ραφείο Λογιστηρίου εκκαθάρισης και εντολής δα¬ 
πανών 

2. Γ ραφείο Εσόδων 

3. Γραφείο Προμηθειών και Κοινοτικής περιουσίας 

4. Γ ραφείο διαχείρισης Υλικού και Αποθήκης 

Γ. ΤΜΗΜΑ ΑΝΑΠΤΥΞΗΣ 

1. Θέματα-προγράμματα Ευρωπαϊκής Ένωσης 

2. Γ ραφείο Μηχανοργάνωσης και Ηλεκτρονικών υπολο¬ 
γιστών 

3. Γ ραφείο Παιδείας και αθλητισμού 

4. Γραφείο Κοινωνικής Πρόνοιας και Βρεφονηπιακών 
σταθμών. 

Δ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

1. Γ ραφείο Μελετών- εκτέλεσης και επίβλεψης Έργων 

2. Γ ραφείο Συντηρήσεων 

3. Γ ραφείο Σχεδίου Πόλεως 

4. Γ ραφείο Αποχέτευσης - Ύδρευσης 

5. Γ ραφείο Ηλεκτροφωτισμού 

6. Γ ραφείο Κήπων - Πρασίνου - Παιδικών χαρών & Αθλη¬ 
τικών χώρων. 

7. Γ ραφείο Κοιμητηρίων 

8. Γ ραφείο Καθαριότητας 

9. Γ ραφείο Κινήσεως-Συντηρήσεως Οχημάτων & Μηχα¬ 
νημάτων. 

10. Γ ραφείο Κοινοτικής Συγκοινωνίας . 

ΑΡΘΡΟ 2 

Παράγραφοι Α, Β. Γ, Δ, Ε και ΣΤ ως έχουν. 

ΑΡΜΟΔΙΟΤΗΤΕΣ ΟΡΓΑΝΩΝ- ΥΠΗΡΕΣΙΩΝ 
Ως έχουν 

II. ΔΙΕΥΘΥΝΣΗ ΔΙΟΙΚΗΤΙΚΩΝ-ΟΙΚΟΝΟΜΙΚΩΝ 

ΤΕΧΝΙΚΩΝ ΥΠΗΡΕΣΙΩΝ 
Α. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 
(Ως έχει) 

Β.ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 
(Ως έχει) 

Γ. ΤΜΗΜΑ ΑΝΑΠΤΥΞΗΣ 
(Ως έχει) 

Δ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Παράγραφοι (Ήτοι Γραφεία): 1,2,3,4,5,6,7,8 και 9 ως 
έχουν. 

10. ΓΡΑΦΕΙΟ ΚΟΙΝΟΤΙΚΗΣ ΣΥΓΚΟΙΝΩΝΙΑΣ 

-Έχει την ευθύνη για την οργάνωση συντονισμό, παρα¬ 
κολούθηση και έλεγχο του Γ ραφείου. 

- Αναφέρεται δια του προϊσταμένου του τμήματος στον 
Πρόεδρο της Κοινότητας. 

- Τηρεί τις διατάξεις του ως άνω Κανονισμού για την 
εκτέλεση του συγκοινωνιακού έργου της Κοινότητας Πε¬ 
ντέλης και συγκεκριμένα την κάλυψη των ενδοκοινοτικών 
συγκοινωνιακών αναγκών και την κάλυψη του κλάδου Πε- 
ντέλη-Εθνική Άμυνα (Σταθμός Μετρό)-Πεντέλη. 

Προγραμματίζει την κίνηση των οχημάτων της Κοινοτι¬ 
κής Συγκοινωνίας και συνεργάζεται άμεσα με το γραφείο 
κινήσεως-συντηρήσεως οχημάτων. 

ΑΡΘΡΟ 3 

Με την προσθήκη της νέας Υπηρεσίας, οι θέσεις του 
προσωπικού της Κοινότητας διαμορφώνεται ως εξής: 

ΘΕΣΕΙΣ ΠΡΟΣΩΠΙΚΟΥ 

Α. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΕΡΓΑΣΙΑΣ ΔΗΜ. ΔΙΚΑΙΟΥ 

Κλάδος ΤΈ. 3 Τεχνολόγων Πολ.Μηχ/κων θέσεις μία (1) 


Κλάδος ΤΈ. 17Διοικητικού - Λογιστικού θέσεις μία (1) 
Κλάδος Δ. Ε. 1 Διοικητικού θέσεις τέσσερις (4) 

Κλάδος ΔΈ. 2 Εποπτών καθαριότητας θέσεις μία (1) 
Κλάδος Δ. Ε. 15 Εισπρακτόρων θέσεις μία (1) 

Κλάδος Δ. Ε. 24 Ηλεκτρολόγων θέσεις μία (1) 

Κλάδος ΔΈ. 28 Χειριστών μηχανημάτων θέσεις μία (1) 
Κλάδος ΔΈ. 29 Οδηγών αυτοκινήτων θέσεις πέντε (5) 
-Τρεις (3) θέσεις Οδηγών αυτοκινήτων Υπηρεσίας Κα¬ 
θαριότητας 

- Δύο (2) θέσεις οδηγών λεωφορείων Υπηρεσίας Κοινο¬ 
τικής Συγκοινωνίας 

Κλάδος ΔΈ. 38 Ηλεκτρ. Υπολογιστών θέσεις μία (1) 
Κλάδος Υ. Ε. 1 Κλητήρων - θυρωρών 
Γ ενικών καθηκόντων θέσεις μία (1) 

Κλάδος ΥΈ. 16 Προσωπικού καθαριότητας θέσεις έν¬ 
δεκα (11) 

1. Μία (1) θέση εργάτη επιμέλειας κήπων-δενδροστοι- 
χιών 

2. Μία (1) θέση εργάτη Νεκροταφειακού χώρου 

3. Εννέα (9) θέσεις εργατών καθαρισμού εξωτερικών 
χώρων Υπηρεσίας Καθαριότητας (οδοκαθαριστών - απο¬ 
κομιδής απορριμμάτων). 

Β. ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ 
-Μία (1) θέση καθαρίστριας Γραφείων με απασχόληση 
τριών (3) ωρών ημερησίως επί πέντε (5) ημέρες την εβδο¬ 
μάδα. 

Γ. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

-Δώδεκα (12) θέσεις διαφόρων ειδικοτήτωνγιατην αντι¬ 
μετώπιση εποχιακών, περιοδικών πρόσκαιρων αναγκών 
του Ν. 2503/97, άρθρ. 18παρ. 12. 

ΑΡΘΡΟ 4 
(Ως έχει) 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Πε¬ 
ντέλης ύψους δρχ. 80.000.000 περίπου η οποία αφοράτη 
μισθοδοσία του τακτικού προσωπικού σύμφωνα με τις 
προτεινόμενες θέσεις το διπλάσιο της οποίας είναι δρχ. 
160.000.000 ο δε μέσος όρος των τακτικών εσόδων των 
δύο τελευταίων ετών (1998-1999) ανέρχεται σε δρχ. 
337.805.640. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ.8119 (6) 

Σύσταση ιδίου Νομικού Προσώπου στην κοιν. Μαγούλας 
Αττικής με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΚΟΙΝΟΤΗΤΑΣ ΜΑΓΟΥΛΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρβρου 93 παρ. 1 γ'του Π.Δ. 410/95 

(Δ.Κ.Κ) ως και του άρβρου 203 του ιδίου Π.Δ. 410/95 
(Δ.Κ.Κ.), όπως αυτές τροποποιήθηκαν μεταγενέστερα. 

2. Τι ς διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας και άλλες διάταξεις». 

3. Την αριβ. 135/17.10.2000 ομόφωνη απόφαση του Κοι¬ 
νοτικού Συμβουλίου Μαγούλας, περί σύστασης ίδιου Νο¬ 
μικού Προσώπου στην Κοινότητα Μαγούλας, με την επω¬ 
νυμία «Αθλητικός Οργανισμός Κοινότητας Μαγούλας»,. 

4. Την αριθ. 2391/09/27.3.1998 απόφαση του Γενικού 
Γραμματέα της Περιφέρειας Αττικής, περί μεταβίβασης 
αρμοδιοτήτων στη Δ/νση Τοπ. Αυτοδ/σης και Δ/σης Δυτ. 
Αττικής, αποφασίζουμε: 

1. Συνιστούμε στην Κοινότητα Μαγούλας του Νομού Ατ¬ 
τικής, ίδιο Νομικό Πρόσωπο με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΜΑΓΟΥΛΑΣ», με έδρα 
τη Μαγούλα. 

2. Σκοποί Νομικού Προσώπου: 

α) Η κατασκευή, συντήρηση και σωστή λειτουργία 
Αθλητικών Κέντρων και Γυμναστηρίων. 

β) Η καλλιέργεια των σωματικών και πνευματικών ικα¬ 
νοτήτων των Δημοτών, με τη συμμετοχή τους σε αθλητι¬ 
κές δραστηριότητες (κλασικός αθλητισμός, ενόργανη 
γυμναστική, ποδόσφαιρο, μπάσκετ, βόλλεϋ, χάντ μπώλ 
κ.λ.π). Η καλλιέργεια φίλαθλου συναγωνιστικού πνεύμα¬ 
τος, μακριά από φανατισμούς και κερδοσκοπικούς στό¬ 
χους. 

γ) Η συνεργασία με όλους τους μαγικούς φορείς για την 
προώθηση και ανάπτυξη του μαζικού λαϊκού αθλητισμού, 
του πνεύματος συνεργασίας και του ερασιτεχνισμού. 

δ) Για την επιτυχία των παραπάνω σκοπών ο Οργανι¬ 
σμός οργανώνει αθλητικές εκδηλώσεις, επιμορφωτικά 
σεμινάρια κ.λ.π. 

3. ΠΟΡΟΙ 

α) Ετήσια επιχορήγηση της Κοινότητας. 

β) Κάθε φύσης συνδρομές, εισφορές, δωρεές, κληρο¬ 
νομιές, κληροδοσίες. 

γ) Εισπράξει ς από τη χρήση εγκαταστάσεων και την πα¬ 
ροχή υπηρεσιών. 

δ) Πρόσοδοι από την ίδια του περιουσία. 

ε) Οι επιχορηγήσεις της Γ ενικής Γ ραμματείας Αθλητι¬ 
σμού καθώς και κάθε άλλη παροχή του Κράτους και της 
ΕΟΚ, είτε απευθείας στο Νομικό Πρόσωπο είτε προς την 
Κοινότητα Μαγούλας. 

4. ΠΕΡΙΟΥΣΙΑ 

α) Το Κοινοτικό Στάδιο, το οποίο παραχωρεί η Κοινότη¬ 
τα στο Νομικό Πρόσωπο για απεριόριστη και χωρίς κανέ¬ 
να αντάλλαγμα χρήση, καθώς και κάθε άλλη παροχή κι¬ 
νητών και ακινήτων, που θα γίνει με απόφαση του Κ.Σ.για 
την επέκταση και ανάπτυξη των εγκαταστάσεων του 
Αθλητικού Οργανισμού. 

β) Κάθε δωρεά κινητών και ακινήτων ή παραχώρηση 
προς τον Αθλητικό Οργανισμό. 

5. ΈΔΡΑ-ΣΦΡΑΓΙΔΑ 

Ο Αθλητικός Οργανισμός έχει έδρα την Μαγούλα Αττι¬ 
κής, η δε σφραγίδα του θα είναι κυκλική, κυκλικά δε γύρω- 
γύρω θα είναι χαραγμένες οι λέξεις «Αθλητικός Οργανι¬ 
σμός Κοινότητας Μαγούλας». 

6. ΔΙΟΙΚΗΣΗ 

Ο Αθλητικός Οργανισμός διοικείται από 7 μελές Διοικη¬ 
τικό Συμβούλιο, που ορίζεται από το Κοινοτικό Συμβούλιο 
με μυστική ψηφοφορία και αποτελείται από τους κατωτέ¬ 
ρω: 

α) Τον Πρόεδροτης Κοινότητας ως Πρόεδρο ή άλλο μέ¬ 


λος αιρετό ή μη, που ορίζεται από τον Πρόεδρο της Κοι¬ 
νότητας. 

β) Τρεις (3) Κοινοτικούς Συμβούλους. 

γ) Τρεις (3) Πολίτες. 

ΤοΔ. Σ. εκλέγει από τα μέλη του, τον Αντιπρόεδρο, τον 
Γ ραμματέα, τον Ταμία. 

Η θητεία του Διοικητικού Συμβουλίου ακολουθεί την 
Κοινοτική Περίοδο. 

7. Το Νομικό Πρόσωπο θα εκπροσωπείται ενώπιον των 
Δικαστηρίων και ενώπιον κάθε άλλης Δημόσιας Αρχής, 
από τον Πρόεδρο του Διοικητικού Συμβουλίου και σε πε¬ 
ρίπτωση απουσίας του ή κωλύμματος θα εκπροσωπείται 
από τον Αντιπρόεδρο, 

8. Ο Αθλητικός Οργανισμός Κοινότητας Μαγούλας κα- 
ταργείται με τον ίδιο τρόπο που συστάθηκε και η περιου¬ 
σία του περιέρχεται στην Κοινότητα. 

Τις ιδιωτικές περιουσίες που έχουν περιέλθει σε αυτό 
με πράξεις εν ζωή ή αιτία θανάτου, εξακολουθεί να διαθέ¬ 
τει η Κοινότητα ειδικά και αποκλειστικά για τον Τοπικό 
Σκοπό για τον οποίο αφιερώθηκαν, με την επιφύλαξη και 
των διατάξεων που αφορούν την επωφελέστερη αξιοποί¬ 
ηση ή διάθεση του περιουσιακού στοιχείου που έχει κα¬ 
ταληφθεί ή δωρηθεί για τον ίδιον ή άλλον σκοπό. 

Από τις διατάξεις της απόφασης αυτής προκαλείται δα¬ 
πάνη σε βάρος του τρέχοντος προϋπολογισμού της Κοι¬ 
νότητας Μαγούλας ύψους 1.000.000 δρχ. η οποία εγγρά- 
φεται στον προϋπολογισμό του τρέχοντος έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 6 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 

-♦- 

Αριθ. 35393 (7) 

Σύσταση Επιτροπών άρθρου 7 Ν. 2839/2000. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

α) Του άρθρου 7του Ν. 2839/2000 (ΦΕΚ 196/τ.Α') «Ρυθ¬ 
μίσεις θεμάτων του Υπουργείου Εσωτερικών, Δημόσιας 
Διοίκησης και Αποκέντρωσης και άλλες διατάξεις». 

β) Του άρθρου 18του Ν. 2218/94 (ΦΕΚ90/94 Α') «Ίδρυ¬ 
ση Νομαρχιακής Αυτοδιοίκησης κ.λπ.» όπως τροποποιή¬ 
θηκε μεταγενέστερα και ισχύει. 

γ) Του Ν. 2503/97 (ΦΕΚ 107 Α') «Διοίκηση, οργάνωση, 
στελέχωση της Περιφέρειας κ.λπ.» 

2. Το αριθμ. 33020/4.10.2000 έγγραφο του Υπουργείου 
Εσωτερικών Δημόσιας Διοίκησης και Αποκέντρωσης, με 
το οποίο παρέχονται οδηγίες για την εφαρμογή των δια¬ 
τάξεων του άρθρου 7 του Ν. 2839/2000. 

3. Την ανάγκη σύστασης στην Περιφέρειά μας περισ¬ 
σοτέρων της μίας επιτροπών του άρθρου 7 του Ν. 
2839/2000 και καθορισμούτηςτοπικήςαρμοδιότηταςτης 
κάθε μίας, λόγω του μεγάλου αριθμού των προσφυγών 
καιτης έκτου λόγου τούτου αδυναμίας έγκαιρου ελέγχου 
αυτών. 

4. Το γεγονός ότι το ύψος της προκαλούμενης δαπάνης 
δεν μπορεί να υπολογισθεί διότι δεν εκδόθηκε η προβλε- 

πόμενη από το Νόμο Κοινή Υπουργική απόφαση, αποφα¬ 
σίζουμε: 

Συνιστούμε στην Περιφέρεια Κεντρικής Μακεδονίας 
δύο (2) τριμελείς επιτροπές ελέγχου πράξεων οργάνων 
των Ο.Τ.Α. α' και β' βαθμού και εξέτασης προσφυγών που 
προβλέπονται από το άρθρο 7 του Ν. 2839/2000. 

Η τοπική αρμοδιότητα εκάστης επιτροπής είναι: 

1η Επιτροπή 

Έλεγχος νομιμότητας πράξεων, οργάνων Ο.Τ.Α, α' και 
β’ βαθμού και εξέταση προσφυγών σύμφωνα με τις πα¬ 
ραγράφους 5 και 6 του άρθρου 68 του Π.Δ. 30/96 και τα 
άρθρα 177 και 178 του Π.Δ. 410/95 του Νομού Θεσσαλο¬ 
νίκης. 

2η Επιτροπή 

Έλεγχος νομιμότητας πράξεων, οργάνων Ο.Τ.Α. α' και 
β' βαθμού και εξέταση προσφυγών σύμφωνα με τις πα¬ 
ραγράφους 5 και 6 του άρθρου 68 του Π.Δ. 30/96 και τα 
άρθρα 177 και 178 του Π.Δ. 410/95 των Νομών Ημαθίας, 
Κιλκίς, Πέλλας, Πιερίας, Σερρών και Χαλκιδικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Οκτωβρίου 2000 

Ο Γενικός Γραμματέας 
ΒΑΣΙΛΗΣ ΒΑΛΑΣΟ Π ΟΥΔΟΣ 

-Φ- 

Αριθ.4719 (8) 

Τροποποίηση συστατικής πράξης της Αμιγούς Επιχείρη¬ 
σης Τουριστικής και Οικονομικής Ανάπτυξης Δήμου 
Ευρωπού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύθηκε στο 244/19.4.84 ΦΕΚ 
τεύχος Β’ και αφορά την σύσταση Αμιγούς Επιχείρησης 
Τουριστικής και Οικονομικής Ανάπτυξης Δήμου Ευρω¬ 
πού. 

3. Την 113/2000 απόφαση του Δ.Σ. Ευρωπού με την 
οποία εγκρίνεται η τροποποίηση συστατικής πράξης της 
Αμιγούς Επιχείρησης Τουριστικής και Οικονομικής Ανά¬ 
πτυξης ως προς τα άρθρο 2ο Σκοπός της επιχείρησης - 
άρθρο 3ο Διοίκηση της επιχείρησης και προστίθεται το 
άρθρο 10ο Υλοποίηση προγραμμάτων. 

4. Την 5631/26.7.2000 απόφαση του Γεν. Γραμματέα 
Περιφέρειας Κεντρικής Μακεδονίας, αποφασίζουμε: 

Τροποποιούμε και συμπληρώνουμε τη συστατική πρά¬ 
ξη της Αμιγούς Επιχείρησης Τουριστικής και Οικονομι¬ 
κής Ανάπτυξης Δήμου Ευρωπού, στο μέρος που αναφέ- 
ρεται: 

ΑΡΘΡΟ 2ο 

Σκοπός της επιχείρησης 

Σκοπός της επιχείρησης είναι: 

Α. Η λειτουργία και εκμετάλλευση του κολυμβητηρίου, 
του αναψυκτηρίου. του τουριστικού περιπτέρου στον αρ¬ 
χαιολογικό χώρο, του ξενώνα καθώς και της αίθουσας 
πολλαπλών χρήσεων και η γενικότερη τουριστική ανά¬ 
πτυξη της ευρύτερης περιοχής και συγκεκριμένα του Δή¬ 


μου Ευρωπού και των Δημοτικών Διαμερισμάτων αυτού, 
με κάθε μέσο προβολής και αξιοποίησης . 

Β. Η συμβολή στην αξιοποίηση, τουριστική, πολιτιστική, 
αθλητική, κοινωνική και οικονομική ανάπτυξη, η διαχείρι¬ 
ση, συντήρηση, προστασία, καθαρισμόςτων φυσικών πό¬ 
ρων, η μεγιστοποίηση της παραγωγής αγαθών και ωφε¬ 
λειών από αυτά και γενικότερα η συμβολή στην ανάπτυξη 
της ευρύτερης περιοχής του Δήμου Ευρωπού και των Δη¬ 
μοτικών Διαμερισμάτων αυτού . 

ΑΡΘΡΟ 3ο 

Διοίκηση της Επιχείρησης 

Η Επιχείρηση διοικείται από επταμελές διοικητικό συμ¬ 
βούλιο, που τα μέλη του ορίζονται μαζί με τους αναπληρω¬ 
τές τους από το Δημοτικό Συμβούλιο. Από τα μέλη του Δι¬ 
οικητικού Συμβουλίου, τα τέσσερα θα είναι αιρετοί εκπρό¬ 
σωποι του Δήμου (εκτων οποίων ένας θα προτείνεται από 
την μειοψηφία) και ένας εξ’ αυτών θα είναι ο Πρόεδρος του 
Δ.Σ. της Επιχείρησης και τα υπόλοιπα τρία μέλη θα είναι 
δημότες ή κάτοικοι του Δήμου Ευρωπού, που έχουν πείρα 
ή γνώσεις σχετικές μετο αντικείμενο της Επιχείρησης. Στα 
μέλη του Διοικητικού Συμβουλίου προστίθεται και εκπρό¬ 
σωπος των εργαζομένων, χωρίς αλλαγή της συστατικής 
πράξης, σε οποιαδήποτε χρονική στιγμή η Επιχείρηση 
απασχολεί περισσότερους από είκοσι (20) εργαζόμενους. 

Η θητεία του Δ.Σ. θα είναι διετής . 

ΣΥΜΠΛΗΡΩΣΗ ΑΡΘΡΟΥ 
ΣΤΟ ΚΑΤΑΣΤΑΤΙΚΟ ΤΗΣ ΕΠΙΧΕΙΡΗΣΗΣ 
ΑΡΘΡΟ 10ο 

Υλοποίηση Προγραμμάτων 

Όταν η Επιχείρηση χρηματοδοτείται από το Δήμο, την 
ΤΕΔΚ, την Νομαρχιακή Αυτοδιοίκηση, την Περιφέρεια ή 
την Κεντρική Διοίκηση για την διαχείριση - υλοποίηση 
Εθνικών ή Ευρωπαϊκών Προγραμμάτων και Πρωτοβου¬ 
λιών, οι συγκεκριμένες δράσεις θα αναφέρονται σε ξεχω¬ 
ριστό Κωδικό στα βιβλία της Επιχείρησης και θα είναι μη 
κερδοσκοπικού σκοπού. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Ευρωπού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 25 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 

-Φ- 

Αριθ.8411 (9) 

Σύσταση Δημοτικού Νομικού Προσώπου με την επωνυμία 
«Κέντρο Ανοικτής Προστασίας Ηλικιωμένων (ΚΑΠΗ) 
στο Δημοτικό Διαμέρισμα Κ. Αρχανώντου Δήμου Αρ- 
χανών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
τοπική Αυτοδ/ση και άλλες διατάξεις». 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

3. Την αριθ. 5972/13.8.98 απόφαση του Γ.Γ. Περιφέ¬ 
ρειας Κρήτης «Ορισμός Εισηγητών και μεταβίβαση εξου¬ 
σίας υπογραφής “Με εντολή Γενικού Γραμματέα” απο¬ 
φάσεων, εγγράφων και άλλων διατάξεων στον Γεν. Διευ¬ 
θυντή, στους Προϊσταμένους Διευθύσεων, Τμημάτων και 
Γ ραφείων των Υπηρεσιών της Περιφέρειας». 

4. Την αριθ. 75076/13.12.96 (εγκ. 25) εγκύκλιο και το 
αριθ. 25206/31.8.2000 έγγραφο του ΥΠ.ΕΣ.Δ.Δ.Α. 

5. Την αριθ. 240/2000 απόφαση του Δημοτικού Συμβου¬ 
λίου Αρχανών για τη σύσταση Κέντρου Ανοικτής Προστα¬ 
σίας Ηλικιωμένων (ΚΑΠΗ) στο Δημοτικό Διαμέρισμα Κά¬ 
τω Αρχανών του Δήμου Αρχανών. 

6. Το αριθ. 1977/18.4.2000 έγγραφο του Δήμου Αρχα¬ 
νών, αποφασίζουμε: 

Συνιστούμε στο Δημοτικό Διαμέρισμα Κάτω Αρχανών 
του Δήμου Αρχανώνδημοτικό Νομικό Πρόσωπο με την 
επωνυμία «Κέντρο Ανοικτής Προστασίας Ηλικιωμένων 
(ΚΑΠΗ)». 

2. Σκοπός του Νομικού Προσώπου αυτού είναι η παροχή 
ιατροκοινωνικής προστασίας, στα ηλικιωμένα άτομα, της 
περιοχής του Δη μοτικού Διαμερίσματος Κάτω Αρχανών και 
του οικισμού Πατσιδώντου Δήμου Αρχανών, ώστε αυτά να 
παραμείνουν στην οικογένεια και στην κοινότητα και ιδίως: 

α) Η πρόληψη βιολογικών, ψυχολογικών και κοινωνικών 
προβλημάτων, των ηλικιωμένων. 

β) Η διαφώτιση και συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων και 
γ) Η έρευνα των σχετικών με τους ηλικιωμένους προ¬ 
βλημάτων. 

3. Πόροι του Κέντρου Ανοικτής Προστασίας Ηλικιωμέ¬ 
νων (ΚΑΠΗ) είναι: 

α) Η ετήσια επιχορήγηση του Δήμου η οποία ορίζεται 
στο ποσό των 500.000 δρχ. τουλάχιστον. 

β) Η επιχορήγηση ή κάθε άλλη παροχή του κράτους εί¬ 
τε απευθείας προς αυτό είτε προς το Δήμο Αρχανών για 
το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή των 
μελών, που έχουν ανάγκη προστασίας. 

ε) Εισπράξεις από το αντίτιμο, των πραγμάτων ή υπη¬ 
ρεσιών, που παρέχονται από το Νομικό Πρόσωπο. 

Στ) Πρόσοδοι από την ίδια περιουσία του και 
ζ) Κάθε άλλη νόμιμη πρόσοδος 

4. Το συνιστώμενο Νομικό πρόσωπο διοικείται από 7με- 
λές Διοικητικό Συμβούλιο. 

Τοδιοικητικό συμβούλιο του ΚΑΠΗ απαρτίζεται από τον 
Δήμαρχο, ως Πρόεδρο, από τρεις Δημοτικούς Συμβού¬ 
λους που ορίζονται από το Δημοτικό Συμβούλιο, από 
τρεις δημότες κατοίκους που έχουν ανάλογη επαγγελμα¬ 
τική ή κοινωνική δράση ή ειδικές γνώσεις ανάλογα με το 
σκοπό του νομικού προσώπου, που ορίζονται επίσης από 
το Δημοτικό Συμβούλιο. 

Ορίζονται αναπληρωτές των παραπάνω μελών από το 
Δημοτικό Συμβούλιο. 

Το διοικητικό συμβούλιο εκλέγει από τα μέλη του αντι¬ 
πρόεδρο και γραμματέα. 

5. Η θητεία του Διοικητικού Συμβουλίου ακολουθεί τη 
Δημοτική περίοδο. 

Νέα μέλη του Διοικητικού Συμβουλίου ορίζονται όταν 
κατά τη διάρκεια της θητείας κενωθεί η θέση για οποιον- 
δήποτε λόγο, 


6. Το νομικό πρόσωπο εκπροσωπείται στα δικαστήρια 
και κάθε δημόσια αρχή, από τον Πρόεδρο και όταν απου¬ 
σιάζει από τον Αντιπρόεδρο. 

Από τη απόφαση αυτή προκαλείται δαπάνη ύψους 
500.000 δρχ σε βάρος του προϋπολογισμού του Δήμου 
Αρχανών, για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, Οκτώβριος 2000 

Με εντολή Γ ενικού Γ ραμματέα 
Η Γ ενική Δ/ντρια Περιφέρειας Κρήτης 
ΜΑΡΙΑ ΣΟΦΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 20329 (10) 

Σύσταση Δημοτικού Νομικού Προσώπου με την επωνυμία 
«Β' Κέντρο Ανοικτής Προστασίας Ηλικιωμένων (ΚΑ¬ 
ΠΗ) στο Δήμο Γοργολάΐνη». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
τοπική Αυτοδ/ση και άλλες διατάξεις». 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

3. Την αριθ. 5972/13.8.98 απόφαση του Γ.Γ. Περιφέρει¬ 
ας Κρήτης «Ορισμός Εισηγητών και μεταβίβαση εξουσίας 
υπογραφής “Με εντολή Γενικού Γραμματέα” αποφάσε¬ 
ων, εγγράφων και άλλων διατάξεων στον Γεν. Διευθυντή, 
στους Προϊσταμένους Διευθύσεων, Τμημάτων και Γρα¬ 
φείων των Υπηρεσιών της Περιφέρειας». 

4. Την αριθ. 75076/13.12.76 (εγκ. 25) εγκύκλιο και το 
αριθ. 25206/31.8.2000 έγγραφο του ΥΠ.ΕΣ.Δ.Δ.Α. 

5. Την αριθ. 87/2000 απόφαση του Δημοτικού Συμβου¬ 
λίου Γοργολάΐνη για τη σύσταση Κέντρου Ανοικτής Προ¬ 
στασίας Ηλικιωμένων (ΚΑΠΗ) στον ομώνυμο Δήμο. 

6. Το αριθ. 2436/2.9.2000 έγγραφο του Δήμου Γοργο- 
λάίνη, αποφασίζουμε: 

Συνιστούμε στο Δήμο Γοργολάΐνη δημοτικό Νομικό 
Πρόσωπο με την επωνυμία «Β' Κέντρο Ανοικτής Προστα¬ 
σίας Ηλικιωμένων (ΚΑΠΗ)» του Δήμου Γ οργολάΐνη». 

2. Σκοπός του νομικού αυτού προσώπου, που «συνίστα- 
ται σε εφαρμογή προγράμματος εξωιδρυματικής προστα¬ 
σίας υπερηλίκων, είναι η παροχή ιατροκοινωνικής φροντί¬ 
δας στα ηλικιωμένα άτομα της περιοχής του Δήμου Γορ- 
γολάΐνη, ώστε αυτά να διαβιούν κάτω από καλύτερες 
συνθήκες στο περιβάλλον της οικογένεια και στον Δήμο. 

3. Πόροι του Νομικού προσώπου είναι: 

α) Η ετήσια επιχορήγηση του Δήμου Γ οργολάΐνη που θα 
ανέρχεται στο ποσό των δύο εκατομμυρίων δρχ. 
(2.000.000) τουλάχιστον. 

β) Επιχορηγήσεις και κάθε άλλη παροχή του κράτους εί¬ 
τε απ’ ευθείας προς το Νομικό πρόσωπο είτε προς το Δή¬ 
μο Γ οργολάΐνη για το νομικό τούτο πρόσωπο. 

γ) Κάθε είδους συνδρομές εισφορές δωρεές κληρονο¬ 
μιές και κληροδοτήματα. 

δ) Έσοδα από την συμβολική χρηματική συμμετοχή με¬ 
λών που έχουν ανάγκη προστασίας 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το νομικό πρόσωπο. 

στ) Πρόσοδοί από την ίδια αυτού περιουσία και 

ζ) Κάθε άλλη νόμιμη πρόσοδος. 

4. Το Νομικό πρόσωπο διοικείται από (9) εννιαμελές Δι¬ 
οικητικό Συμβούλιο που αποτελείται από τους: 

α) Δήμαρχο ή δημοτικό σύμβουλο που ορίζει ο Δήμαρ¬ 
χος ως πρόεδρο. 

β) Δύο δημοτικούς Συμβούλους που ορίζονται με από¬ 
φαση του Δημοτικού Συμβουλίου. 

γ) Τρία αιρετά μέλη του ΚΑΠΗ που εκλέγονται ανάμεσα 
στα μέλη του. 

δ) Ένα αιρετό εκπρόσωπο των εργαζομένων, που εκλέ¬ 
γεται μεταξύ αυτών. 

ε) Δύο δημότες που ορίζονται με απόφαση του δημοτι¬ 
κού συμβουλίου ανάμεσα στα πρόσωπα που ασχολούνται 
μετά ανθρωπιστικά επαγγέλματα, ύστερα από σχετική ει¬ 
σήγηση του Δημάρχου. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

Το Διοικητικό Συμβούλιο εκλέγει από τα μέλη του τον 
αντιπρόεδρο και τον γραμματέα αυτού. 

Μέχρι να εκλεγούντα αιρετά μέλη του Δ.Σ. του ΚΑΠΗ ή 
μέχρι να πληρωθεί οποιαδήποτε θέση μέλους που κενού- 
ταιτο Διοικητικό Συμβούλιο λειτουργεί με την ελλιπή σύν¬ 
θεσή του, αν ο αριθμός των μελών δεν είναι κατώτερος 
αυτού που απαιτείται για τον σχηματισμό απαρτίας. 

5. Το ΚΑΠΗ εκπροσωπείται στα δικαστήρια και σε κάθε 
αρχή από τον πρόεδρο και όταν αυτός απουσιάζει ή κω¬ 
λύεται από τον αντιπρόεδρο. 

Από τη απόφαση αυτή προκαλείται δαπάνη ύψους 
2.000.000 δρχσε βάρος του προϋπολογισμού του Δήμου 
Γοργολαΐνη, για το παρόν και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Οκτωβρίου 2000 

Με εντολή Γ ενικού Γ ραμματέα 
Η Γ ενική Δ/ντρια Περιφέρειας Κρήτης 
ΜΑΡΙΑ ΣΟΦΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 06/9315 (11) 

Μεταβίβαση κοινοχρήστων εκτάσεων. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Νόμου 2218/94 (άρθ. 3), «Περί Νο¬ 
μαρχιακής Αυτοδιοίκησης» όπως αυτός τροποποιήθηκε 
και συμπληρώθηκε με το Νόμο 2240/94 ως και αυτές του 
άρθρου 10 του Ν. 2503/97. 

2. Τις διατάσεις του άρθρου 164 του Αγροτικού Κώδικα. 

3. Το αριθμ. 3571/24.8.2000 έγγοαφο και την αριθμ. 
88/2000 απόφαση του Δημοτικού Συμβουλίου του Δήμου 


Πύδνας με το οποίο ζητάει την μεταβίβαση κοινοχρήστων 
εκτάσεων της συμπληρωματικής διανομής έτους 1961 
του αγροκτήματος Κίτρους. 

4. Τα κτηματολογικά στοιχεία της Συμπ/κής διανομής 
έτους 1961 του αγρ/τος Κίτρους από τα οποία προκύπτει 
ότι οι προς μεταβίβαση κοινόχρηστες εκτάσεις ανήκουν 
στην κυριότητα του Υπουργείου Γεωργίας. 

5. Το γεγονός ότι με την εν λόγω μεταβίβαση των παρα¬ 
πάνω εκτάσεων στο Δήμο Πύδνας αυτές θα προστατευ- 
θούν και συγχρόνως θα αξιοποιηθούν από τον εν λόγω 
Δήμο προς όφελος του Δήμου και των κατοίκων αυτού. 

6. Σχετική εισήγηση της Δ/νσης Γεωργίας Ν. Πιερίας, 
αποφασίζουμε: 

Μεταβιβάζουμε κατά πλήρη νομή και κυριότητα και 
άνευ καταβολής τιμήματος ή άλλης αποζημιώσεως στο 
Νομικό πρόσωπο του Δήμου Πύδνας τις παρακάτω κοι¬ 
νόχρηστες εκτάσεις της Σ.Δ. έτους 1961 του αγρ/τος Κί¬ 
τρους. 

Το αριθ. 2519ιγ κοινόχρηστο (βοσκή-κοινή) έκτασης 
274.700 τμ. 

Το αριθ. 2519ι κοινόχρηστο (βοσκή-κοινή) έκτασης 
62.750 τμ. 

Η κυριότητα επί των παραπάνω εκτάσεων αποκτάται 
από το Δήμο Πύδνας απάτης μεταγραφής της παρούσας 
απόφασης στο Υποθηκοφυλάκειο Κατερίνης με φροντίδα 
του παραπάνω Δήμου, μετά από τη δημοσίευσή της στην 
Εφημερίδα της Κυβερνήσεως. 

Η μεταβίβαση των παραπάνω εκτάσεων τελεί υπό τους 
όρους και περιορισμούς των διατάσεων του άρθρου 15 
του ΝΔ 216/73. 

Η παρούσα απόφαση θα μπορεί ν’ ανακληθεί σε περί¬ 
πτωση που οι εν λόγω μεταβιβασθείσες εκτάσεις θα θεω¬ 
ρηθούν απαραίτητες από το Υπουργείο Γεωργίας για Δη¬ 
μόσιο όφελος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 26 Οκτωβρίου 2000 

Ο Νομάρχης 

Γ. ΠΑΠΑΣΤΕΡΓΙΟΥ 

-♦- 

( 12 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Βατάλη Μαρία του Λεωνίδα. 

Ο ΝΟΜΑΡΧΗΣ ΧΑΛΚΙΔΙΚΗΣ 

Με την 11/1805/7.11.2000 απόφαση του Νομάρχη Χαλ¬ 
κιδικής έχει χορηγηθεί στην Βατάλη Μαρία του Λεωνίδα 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

ΓΙΑΝΝΗΣ ΓΙΩΡΓΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




